Fredagens lunere vejr nåede ikke i hus med en meteorologisk sommerdag. Hvis lørdagen skal bryde mønsteret af køligere dage, vil chancen være bedst på Bornholm, i Østjylland og Nordjylland. Her kan temperaturen være heldig at snige sig op på 25 grader. Men det er ikke det eneste, som TV 2 Vejrets meteorologer holder øje med denne dag. Der er nemlig risiko for skybrud og torden over Sjælland, Fyn og store dele af Jylland, da et lavtryk netop udvikles over Danmark. Det vil derfor være en god ide at hoppe i regntøjet i dag eller have en paraply ved hånden, når man skal nogle steder hen. Mest tørt sidst på aftenen Allerede i morgentimerne bevæger de første byger sig hen over Syddanmark og Sjælland. Her kan store dele af Jylland og Bornholm derimod se frem til en mere tør start på dagen. Men allerede ved frokosttid vil et mere udbredt regnvejr ramme Jylland fra sydvest. Herfra vil de fleste gennem eftermiddagen og aftenen mærke til regnen, som dog har udsigt til at blive kraftigst over de varslede områder. For Nordjylland, Østjylland, og Bornholm kan temperaturerne snige sig op på 22 til 24 grader med mulighed for at ramme de 25 grader. I resten af landet vil termometret nå op mellem 18 og 23 grader. Vinden vil være svag til jævn og komme fra syd. Sidst på aftenen vil lavtrykket have bevæget sig videre mod nordøst, og flere steder vil derfor kunne nyde en tør aften og nat. I nattetimerne til temperaturen kunne nå ned mellem 11 og 14 grader.

Referat:
Der bliver varmt i Nordjylland - men ikke helt tørt.